पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में मथुरा जिले के वृंदावन क्षेत्र के पानी गांव पुल के पास गुरुवार सुबह यमुना नदी में एक नवजात बहता हुआ मिला है। बताया जा रहा है कि यह एक-दो दिन का नवजात तसले में रखा हुआ था। नवजात को बहता देख स्थानीय लोगों ने पुलिस को सूचना दी। मौके पर पहुंची पुलिस ने नवजात को अस्पताल पहुंचाया। डॉक्टर दो दिन शिशु को ऑब्जर्वेशन में रखेंगे।
बताया जा रहा है कि नवजात के अविकसित लिंग को छिपाने की खातिर उसे तसले में डालकर यमुना में बहा दिया गया होगा। लोगों ने गुरुवार को इस तसले बहता देखा। कुछ लोग तसले को नदी से निकालकर किनारे लाए। उन्होंने इसकी सूचना तत्काल पुलिस को दी।
शुक्र यह कि बच्चा स्वस्थ है
सूचना पाकर पुलिस मौके पर पहुंची तो पाया नवजात अविकसित है। पुलिस ने उसे तत्काल अस्पताल पहुंचाया, जहां डॉक्टरों ने जांच के बाद नवजात को स्वस्थ पाया। उसका वजन तकरीबन 3 किलो है। डॉक्टरों ने नवजात को ऑब्जर्वेशन के लिए दो दिन अस्पताल में ही रखा है। वहीं इसकी सूचना चाइल्ड लाइन केयर संस्था को दे दी है। संस्था के कॉर्डिनेटर नरेंद्र परिहार ने बताया कि नवजात अविकसित है, इसीलिए हो सकता है उसके परिजनों ने नदी में बहा दिया हो। स्थानीय लोगों ने फरिश्तों की तरह उसका साथ दिया। फिलहाल वह डॉक्टरों की निगरानी में है। बाद में उसे राजकीय बाल शिशु गृह में भेज दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn